Suurim valetaja, valetamise tõeline suurmeister, kirjutab nõndanimetatud paljastusi, vahetut pihtimuslikku proosat, milles ta paljastab "kogu tõe". Absoluutse avameelsuse ja siiruse mask on õigupoolest tegelikkuse kõige tõhusam moonutaja. Ekshibitsionist ja paljastaja tumestab meie pilgu. Meid hämatakse täielikult. Tõde ja objektiivsus muutuvad niisama hõlmamatuks ja varjusarnaseks nagu kõik muudki unistused.